Súradnice: 49°1′57″S 16°39′19″V﻿ / ﻿49,03250°S 16,65528°V﻿ / 49.03250; 16.65528

**Prírodný park Výhon** je prírodný park o rozlohe cca 1 700 ha, zaberajúci celý masív Výhonu na území Juhomoravského kraja v katastrálnom území Blučina, Židlochovice a Nosislav. Park bol zriadený v roku 2002

Turisticky nie je Výhon dostatočne docenený, hoci ide o neobyčajne významné územie, či už z hľadiska paleontologického, kultúrno historického, zoologického či botanického. Na jeho vrchole stojí od roku 2009 drevená rozhľadňa Akátová věž vysoká necelých 18 metrov.

Poloha
------

Výhon (355 m n. m.) je nápadnou geomorfologickou dominantou pri okraji nivy rieky Svratky južne od Brna vystupujúcou nad hladinu rieky o viac ako 170 metrov a tým je tiež najvyšším vrchom Dyjsko-svrateckého úvalu. Celé územie prírodného parku je silne antropogénnymi vplyvmi ovplyvnené a upravené. Prudké svahy sú dnes charakterizované mozaikou vinohradov, intenzívnych a extenzívnych sadov, políčok a záhrad, trávnatých medzí pozdĺž ciest a stepných trávnatých lád. Na rovinatejších miestach, predovšetkým v horných partiách Výhonu, sú veľké plochy vinohradov a ornej pôdy. Niekoľko menších lesíkov nemá prirodzenú druhovú skladbu drevín a sú poznamenané výsadbami agáta bieleho – agátu (*Robinia pseudoacacia*) a borovice lesnej (*Pinus sylvestris*).

Jedna z najcennejších lokalít na Výhone (lom tehelne pri severnom okraji Židlochovíc) bola donedávna využívaná na motokros napriek tomu, že ide o paleontologickú lokalitu medzinárodného významu. Zoologicky je potom významná hniezdením osobitne chránených druhov vtákov (včelárika zlatého, pŕhľaviara černohlavého, penice jarabej a strakoša obyčajného).

Prírodné pomery
---------------

### Geológia

Výhon je jednou z najbohatších treťohorných paleontologických lokalít na Morave. Z geologického hľadiska je budovaný terciérnymi morskými sedimentami spodného bádenu, vystupujúcimi v centrálnej a severnej časti elevácie a sedimentami karpatu, nachádzajúcimi sa v južnej a východnej časti. Horniny oboch jednotiek sú často prekryté pleistocénnymi sprašami mnohokrát značnej mocnosti.

Morská fauna tu bola systematicky zbieraná od polovice minulého storočia. Už v roku 1893 tu boli J. V. Procházkom popísané: dierkavce (Foraminifera – 157 druhov), početné ihličky morských húb (spongií), koralovce (Anthozoa – 5 druhov), ostne a doštičky ježoviek (Echonoidea), machovky (Bryozoa – 30 druhov), schránky lastúrnikov (Bivalvia – 30 druhov), ulitníky (Gastropoda – 28 druhov), lastúrnatky (ostracoda – 44 druhov), fúzonôžky (Cirripedia – 2 druhy) a 14 druhov rýb.

Najvýznamnejšia lokalita na Výhone, Židlochovický hliník, je od roku 1978 medzinárodne uznávanou štandardnou lokalitou (faciostratotypom) vrchnej časti spodného bádenu, stratigrafického podstupňa Moravy (badenién, miocén, treťohory). Z tejto lokality pochádza aj unikátny nález veľrybej spodnej čeľuste a žraločie zuby, z ktorých najviac zaujme obrí zástupca rodu Carcharodon.

### Flóra

Mliečnikovka chvojka
Na území sa vyskytuje množstvo zvlášť chránených druhov rastlín. Okrem iného ide o vstavač vojenský (*Orchis militaris*) – jediný početnejší výskyt v okrese, päťprstnicu obyčajnú (*Gymnadenia conopsea*) – jediná lokalita v okrese, vtáčiu prilbu bielu (*Cephalanthera damasonium*), ľan žltý (*Linum flavum*), veternicu lesnú (*Anemone sylvestris*), astru kopcovú (*Aster amellus*), pahorec brvitý (*Gentianopsis ciliata*), ľaliu zlatohlavú (*Lilium martagon*), kamienku modropurpurovú (*Aegonychon purpurocaercrleum*), jasenec biely (*Dictarnnus albus*), medúnku medovkolistú (*Melittis melissophyllum*) a podobne. Z bežných druhov rastlín môžeme uviesť napr. mliečnik chvojkový, fialka lesná a i. Rovnako dreviny sú zastúpené vzácnymi zvlášť chránenými druhmi, dubom plstnatým (*Quercus pubescens*) a drieňom obyčajným (*Cornus mas*).

### Fauna

Počas ornitologického prieskumu v hniezdnych obdobiach 1995 – 1996 bolo na území navrhovaného prírodného parku registrovaných 66 druhov vtákov, z toho v 16 prípadoch ide o druhy osobitne chránené podľa zákona č. 114/1992 Zb. o ochrane prírody a krajiny.

Ide o strakoša obyčajného (*Lanicus collurio*), penicu jarabú (*Sylvia nisoria*), skaliarika sivého (*Oeuauthe Oenanthe*), dážďovníka obyčajného (*Apus apus*), jarabicu poľnú (*Perdix perdix*), prepelicu poľnú (*Coturnix coturnix*), lastovičku obyčajnú (*Hirundo rustica*), vlhu obyčajnú (*Oriolus oriolus*), slávika obyčajného (*Luscinia megarhynchos*), krutohlava hnedého (*Jynx torquilla*), ďatľa hnedkavého (*Dendrocopos syriacus*), plamienku driemavú (*Tyto alba*), pŕhľaviara čiernohlavého (*Saxicola rubicola*), muchára sivého (*Muscicapa striata*), strnádku lúčnu (*miliaria Calandra*) a včelárika zlatého (*Merops apiaster*).

Z osobitne chránených druhov stavovcov sa ďalej na území parku vyskytujú početná populácia silne ohrozenej jašterice krátkohlavej (*Lacerta agilis*) a zistený bol aj výskyt silne ohrozeného slepúcha lámavého (*Anguis fragilis*). Pravdepodobný je tiež výskyt kriticky ohrozeného sysľa pasienkového (*Citellus citellus*), hoci doteraz nebol nájdený.

Výhon je neobyčajne bohatou entomologickou lokalitou, ale podrobnejší prieskum zatiaľ chýba. Zo zvlášť chránených druhov sa napríklad vyskytuje okáň hruškový (*Saturnia pyri*), vidlochvost feniklový (*Papilio machaon*), vidlochvost ovocný (*Iphiclides podalirius*) a ďalšie.

Celé územie prírodného parku je významným stanovišťom zveri a teda významné z hľadiska poľovníctva. Predovšetkým srnec (*Capreolus capreolus*), bažant obyčajný (*Phasianus colchicus*) a zajac poľný (*Lepus europaeus*) tu nachádzajú dostatok potravy a možností úkrytu pre celoročný výskyt aj rozmnožovanie, teda toho, čoho je v okolitej krajine v posledných desaťročiach výrazný nedostatok.

Masív Výhonu, pohľad zo severovýchodu. Na úpätí vpravo obec Blučina.
Masív Výhonu, pohľad zo severovýchodu. Na úpätí vpravo obec Blučina.

Archeológia
-----------

Kopec Výhon (355 m n. m.) je najvyššia a morfologicky najvýraznejšia elevácia, nachádzajúca sa na spojnici dvoch v praveku najhustejšie osídlených oblastí, brnianskou kotlinou a Pavlovskými vrchmi. Preto tiež bola jeho strategická poloha od pradávna často vyhľadávaná.

Prvé osídlenie sa datuje do obdobia paleolitu. Z tejto doby poznáme v priestore výhon 7 lokalít, z ktorých sú najvýznamnejšie Cezavy s nálezom mamutej spodnej čeľuste, zlomku kla a kostí. Z obdobia neolitu bolo zatiaľ objavených 6 lokalít. Najväčší význam má sídlisko kultúry lineárnej keramiky z Cezav. Doba bronzová je na Výhone zastúpená 8 lokalitami (kultúra únětická, veteřovská, stredodunajská mohylová kultúra, velatickej fázy popolnicových polí).

V rokoch 1948 – 1960 tu prebiehal systematický archeologický prieskum, ktorý bol obnovený v roku 1983 a trvá dodnes.

Náučný chodník
--------------

Náučný chodník Krajinou Výhonu je situovaný do severozápadnej časti Prírodného parku Výhon. Jeho jednotlivé panely zoznamujú návštevníkov s jednotlivými zložkami životného prostredia (geológia, flóra, fauna), paleontológiou, archeologickými nálezmi v tunajšom území a vzťahom človeka ku krajine.

Referencie
----------

1. 1 2 3 4 5 6 7 8 9 10 11 12   *Přírodní park Výhon* [online]. obec Blučina. Dostupné online. (po česky)
2. ↑
3. ↑

Pozri aj
--------

* Akátová věž
* Krajinou Výhonu
* Nové hory

Iné projekty
------------

Commons
* Spolupracuj na Commons Commons ponúka multimediálne súbory na tému **Prírodný park Výhon**

Zdroj
-----

*Tento článok je čiastočný alebo úplný preklad článku Přírodní park Výhon na českej Wikipédii.*

| * z
* d
* u
Chránené územia v okrese Brno-venkov |
| --- |
| Chránené krajinné oblasti | 
* Moravský kras

 |
| Národné prírodné rezervácie | 
* Býčí skála
* Hádecká planinka

 |
| Národné prírodné pamiatky | 
* Jeskyně Pekárna

 |
| Prírodné rezervácie | 
* Babí lom
* Coufavá
* Čihadlo
* Dřínová
* Holé vrchy
* Hrádky
* Jelení skok
* Malužín
* Nad horou
* Nad řekami
* Obůrky-Třeštěnec
* Plačkův les a říčka Šatava
* Pod Sýkořskou myslivnou
* Slunná
* Sokolí skála
* Špice
* Šumický rybník
* U Brněnky
* Údolí Oslavy a Chvojnice
* Údolí Říčky
* Velká skála
* Velký Hornek
* Věstonická nádrž
* Zadní Hády

 |
| Prírodné pamiatky | 
* Andělka a Čertovka
* Betlém
* Bezourek
* Biskoupská hadcová step
* Biskoupský kopec
* Bouchal
* Březina
* Budkovické slepence
* Červené stráně
* Dobrá studně
* Dolní mušovský luh
* Drásovský kopeček (zrušená)
* Horka
* Horní Židovka
* Hrušín
* Hynčicovy skály
* Klášterce
* Kněžnice
* Knížecí les
* Květnice
* Luzichová
* Malhostovická pecka (zrušená)
* Malhostovické kopečky
* Míchovec
* Na hájku (zrušená)
* Na kutinách
* Na lesní horce
* Návrší
* Nosislavská zátočina
* Nové hory
* Padělky
* Patočkova hora
* Pekárka
* Pilský rybníček
* Písky
* Pláně
* Přísnotický les
* Pustý mlýn
* Rojetínský hadec
* Rybičková skála
* Santon
* Střelická bažinka
* Střelický les
* Svídovec
* Sýkoř
* Synalovské kopaniny
* Šiberná
* Trenckova rokle
* Troskotovický dolní rybník
* U Staré Vápenice
* Údolí Chlébského potoka
* V olších
* Velatická slepencová stráň
* Velké Družďavy
* Velký hájek
* Veselská lada
* Veselský chlum
* Vinohrady
* Zámecký les v Lomnici
* Zhořská mokřina
* Zlobice
* Žabárník (zrušená)
* Žebětín

 |
| Prírodné parky | 
* Baba
* Bobrava
* Lysicko
* Niva Jihlavy
* Oslava
* Podkomorské lesy
* Říčky
* Střední Pojihlaví
* Svratecká hornatina
* Údolí Bílého potoka
* Výhon

 |

| * z
* d
* u
Prírodné parky v Juhomoravskom kraji |
| --- |
| 
* Baba
* Bobrava
* Halasovo Kunštátsko
* Jevišovka
* Lysicko
* Mikulčický luh
* Niva Dyje
* Niva Jihlavy
* Oslava
* Podkomorské lesy
* Rakovecké údolí
* Rokytná
* Řehořkovo Kořenecko
* Říčky
* Strážnické Pomoraví
* Střední Pojihlaví
* Svratecká hornatina
* Údolí Bílého potoka
* Výhon
* Ždánický les

 |